**רויטל חובל** (נולדה ב-29 ביולי 1986) היא עיתונאית ותחקירנית.

ביוגרפיה
--------

חובל גדלה בכפר סבא. היא החלה את הקריירה שלה בעיתונאות בשנת 2007 במקומון החיפאי "כלבו".

בשנת 2009, זכתה בפרס פראט על סיקור תוכניות הבנייה בחיפה. באותה שנה, עזבה חובל את המקומון והחלה לעבוד בעיתון "כלכליסט" ככתבת איכות הסביבה ותשתיות. בתפקיד זה כיהנה כשנתיים עד לשנת 2011, אז החלה לעבוד בעיתון "הארץ", תחילה הועסקה ככתבת המסקרת את העיר חיפה, ובהמשך מונתה לכתבת לענייני משפט של העיתון. בתפקידה זה פרסמה כתבות ביקורתיות על מערכת המשפט והפרקליטות. ביניהם חשפה את ניסיון ההדחה של הרופאה המשפטית ד"ר מאיה פורמן שהעידה לטובת רומן זדורוב.

בסוף שנת 2015, עזבה חובל את תפקידה בעיתון "הארץ" והחלה לעבוד בתוכנית התחקירים "עובדה". במסגרת זאת, חשפה חשדות פליליים נגד חבר הכנסת לשעבר אמנון כהן מש"ס. כן, חשפה תלונה של מנהלת לשעבר בבנק הפועלים כי מנכ"ל הבנק ציון קינן תקף אותה מינית לכאורה. הבנק פתח בהליך בירור לפי התקנות למניעת הטרדה מינית, ומינה את נשיא בית הדין הארצי לעבודה לשעבר, השופט בדימוס סטיב אדלר, כדי לבדוק הטענות. בעקבות הטענות ולאחר הבירור קיבלה העובדת פיצויי פרישה מוגדלים בסך של כשישה מיליון שקלים, וזאת על פי החשד, כמעין 'דמי שתיקה'.

באוקטובר 2016 מונתה לכתבת תחקירים בתאגיד השידור הישראלי. ביוני 2017 שבה לסקר את תחום המשפט בעיתון "הארץ". בפועלה העיתונאי פרסמה תחקירים על הטרדות מיניות, בין היתר נגד ניצב רוני ריטמן ופרופ' יהודה אדלר.

באוקטובר 2018 פרסמה חובל בעיתון "הארץ" תחקיר, המייחס לעיתונאי דן מרגלית תקיפה מינית של ארבע עיתונאיות ובהן חנה קים והטרדה מינית של אישה חמישית, בשנות ה-80 וה-90. מרגלית הכחיש את הטענות. בעקבות הפרסום, העידו שלוש נשים נוספות, בהן עיתונאית ידיעות אחרונות אורלי אזולאי, כי תקף גם אותן מינית. בעקבות הפרסום, התפטר מרגלית מעיתון "הארץ".

בספטמבר 2019 פרסמה תחקיר על פרשת משחקי חברה שבמרכזה עמד הזמר אייל גולן. התחקיר חשף כיצד מקורביו וחבריו של גולן העבירו מעריצות של הזמר מיד ליד, ושורה של מחדלים בחקירת המשטרה.

חובל גם כתבה בלוג בשם "צדק פואטי" באתר "הארץ". היא בעלת תואר ראשון בתקשורת ובמדע המדינה ותואר ראשון נוסף במשפטים.

בספטמבר 2019 הודיעה חובל כי היא פורשת מתחום העיתונות ומתחילה קריירה כעורכת דין. היא התמחתה במשרדו של עו"ד ז'ק חן ולאחר שהוסמכה החלה לעבוד כמנהלת קידום מדיניות וחקיקה של שדולת הנשים. בתוך זמן קצר חזרה לתקשורת וכיום היא כותבת באתר העיתונות העצמאי המקום הכי חם בגיהנום.

קישורים חיצוניים
----------------

* רויטל חובל, ברשת החברתית פייסבוק
* רויטל חובל, ברשת החברתית אקס (טוויטר)
* צדק פואטי - הבלוג של רויטל חובל, באתר הארץ

הערות שוליים
------------

1. ↑   שנתיים למותה של איימי ויינהאוס שהלכה בטרם עת, מפארת את מועדון ה-27. בשבוע הבא ימלאו לי גם 27. ברשת החברתית אקס (טוויטר)
2. ↑   חוגגת יומולדת בצל הלחימה. העיקר שכשהייתי קטנה אבא שלי אמר שכשאגדל לא יהיה צבא, ברשת החברתית אקס (טוויטר)
3. 1 2    
שגיאות פרמטריות בתבנית:הארץ   
פרמטרי חובה [ 4 ] חסרים צדק פואטי - הבלוג של רויטל חובל, באתר הארץ
4. 1 2  "אחרי 4 שנים: כתב 'הארץ' פאדי עיאדאת עוזב, רויטל חובל מ'כלכליסט' תחליפו". *Bizportal*. נבדק ב-2017-12-11.
5. ↑  nrg מעריב, פרס פראט: אות מפעל חיים לעזריה אלון, באתר nrg‏, 1 באפריל 2009
6. 1 2  מיה מנע‏, להתראות אלוף, ערב טוב אילנה, באתר וואלה!‏, 16 בספטמבר 2015
7. ↑  אתר למנויים בלבד רויטל חובל, הפרקליטות מנסה לטרפד מינוי רופאה שהעידה לטובת זדורוב, באתר הארץ, 16 במאי 2014
8. ↑  אילנה דיין גלעד טוקטלי רויטל חובל, ‏תחקיר "עובדה": האם קנו ח"כ בישראל?, באתר ‏מאקו‏, 10 במרץ 2016
9. ↑  אילנה דיין, שחר אלתרמן ורויטל חובל, ‏פרסום ראשון: הבכירה, התלונה ופיצויי המיליונים, באתר ‏מאקו‏, 1 בנובמבר 2016
10. ↑  "רויטל חובל רוצה לבעוט ולנשוך". *כאן בלוג | כאן תאגיד השידור הישראלי*. נבדק ב-2017-12-11.
11. ↑   אחרי שרעיתי בשדות זרים, הגעתי למסקנה שאין כמו הארץ. היום חזרתי לעיתון לסקר את עולם המשפט הסוער והתוסס. גוד טו בי באק. גוד טו בי home 🏠, ברשת החברתית אקס (טוויטר)
12. ↑  תיק רוני ריטמן נפתח, באתר כאן-תאגיד השידור הישראלי
13. ↑  אתר למנויים בלבד רויטל חובל, בחירת מנהל ביה"ח וולפסון נדחתה באישון לילה על רקע טענות להטרדות מיניות, באתר הארץ, 24 באוגוסט 2017
14. ↑  אתר למנויים בלבד רויטל חובל, חמש עיתונאיות מעידות: דן מרגלית הטריד אותנו מינית, באתר הארץ, 17 באוקטובר 2018
15. ↑  אתר למנויים בלבד רויטל חובל, דן מרגלית הודיע על סיום עבודתו ב"הארץ" בעקבות העדויות להטרדה מינית, באתר הארץ, 18 באוקטובר 2018
16. ↑  אתר למנויים בלבד רויטל חובל, השיטה, ניצול המעריצות, מחדלי המשטרה: מסמכי החקירה בתיק אייל גולן נחשפים לראשונה, באתר הארץ, 5 בספטמבר 2019
17. ↑  אחרי 12 שנים בעיתונות, החלטתי לנסות את מזלי בעריכת דין, בעמוד הפייסבוק של רויטל חובל, 6 בספטמבר 2019
18. ↑   ציוץ של רויטל חובל ברשת החברתית אקס (טוויטר), 15 בפברואר 2021